Poštovani,

Novinari Insajdera se bave temom izgradnje malih hidroelektrana (MHE), a u okviru toga i mišljenjima Zavoda za zaštitu prirode o izgradnji MHE i njihovom uticaju na prirodu.

Prema informacijama do kojih je došao Insajder, u Opštini Raška najmanje sedam malih hidroelektrana izgrađeno je bez mišljenja Zavoda za zaštitu prirode (to su „Belci“, „Kašići“, „Velež“, Velež 1“, „Klupci“, „Šutanovina“ i „Radošićska reka“), a jedna (MHE “Županj”) je čak izgrađena i pored negativnog mišljenja Zavoda.

Bez obzira na to, investitori su dobili sve ostale dozvole, kao i status povlašćenih proizvođača električne energije, na osnovu kojeg su dodeljeni milioni evra u protekle četiri godine.

Kako se pokazalo, ove male hdiroelektrane značajno su ugrozile reke na kojima su sagrađene, a samim tim i živi svet u njoj.

Zato Vam molimo za odgovore, odnosno objašnjenja za sledeća pitanja:

- Zašto je dozvoljena izgradnja malih hidroelektrana bez saglasnosti Zavoda za zaštitu prirode?

- Kako je mala hidroelektrana "Županj" dobila sve potrebne dozvole uprkos negativnom mišljenju Zavoda za zaštitu prirode?

Nadamo se da odgovore možemo da očekujemo u toku dana.

Hvala unapred i svako dobro!

Redakcija Insajdera